## PENGARUH URBANISASI DALAM NOVEL CUCU TUK WALI MELALUI PENDEKATAN KEMASYARAKATAN
The Influence of Urbanization in the Novel Cucu Tuk Wali by Using Social Approach

## Jumali Hj. Selamat
Penyelaras Program Persatuan dan Latihan, Pusat Perkembangan Pelajar Universiti Kebangsaan Malaysia,  43600 UKM Bangi, Selangor D.E. Malaysia, Tlp. (6-03) 8921-4687, Faks. (6-03) 8925-8431, Pos-el: jumali@ukm.my
(Makalah diterima tanggal 12 November 2010—Disetujui tanggal 9 Mei 2011)
Abstrak: Makalah ini menganalisis isu remaja dalam hubungannya dengan urbanisasi. Peneliti- an ini menumpukan kepada novel remaja Cucu Tuk Wali (1993) karya Abu Hassan Morad yang memaparkan gagasan pemikiran sastera dan kaitannya dengan kelompok masyarakat di luarnya. Apa yang dicitrakan dalam karya merupakan hakikat daripada realiti kehidupan manusia dalam masyarakatnya dan analisis ini mengaitkan gambaran dalam novel dengan pengaruh urbanisasi dalam bidang pertanian, perniagaan, dan pembangunan tanah. Aspek-aspek ini diteliti dengan tujuan  melihat  persoalan  sosial  yang  terungkap  dalam  karya  dengan  realiti  kehidupan  ma- syarakat melalui pendekatan kemasyarakatan. Pendekatan ini melihat sastera sebagai alat pen- dedahan kepada segala persoalan yang wujud dan bertujuan mencari kebaikan dan kesejahteraan dalam masyarakat seperti yang dituntut oleh Islam. Pendekatan ini menekankan bagaimana pe- ngarang memaparkan segala permasalahan kehidupan manusia menerusi idea, ideologi, dan da- ya kreativiti yang disajikan menerusi karya.
Kata-Kata Kunci : urbanisasi, novel, remaja, masyarakat, realiti.
Abstract: This article analyzes the adolescence issues and their relationship with urbanization. This analysis focuses on an adolescence novel, Cucu Tuk Wali (1993), by Abu Hassan Morad which  delivers  the  ideas  of  literary  thinking  and  their  relation  with  the  community  outside through the community approach. This approach views literature as a tool to reveal all questions regarding the well being and harmonies according to the practice of the Islam. This approach also  emphasizes  on  how  the  writer  exposed  problems  in  human  life  through  their  ideas, ideologies and creativities.
Key Words : urbanization, novel, adolecsence, society, reality.

## PENDAHULUAN
Karya  remaja  merupakan  salah  satu  bi- dang  dalam  kesusasteraan  Melayu  mo- dern yang sedang menuju kemajuan dan pemantapannya  seiring  dengan  karya- karya yang lain. Othman Puteh (1989:7) menjelaskan  karya  remaja  ialah  hasil karya kreatif yang ditulis oleh pengarang tanpa mengira batas usia, latar pendidik- an,  geografi,  politik,  ras,  dan
kepercayaan, asalkan ianya berbakat dan berminat.  Karyanya  hendaklah  mem- punyai mesej yang jelas dan memberi vi- si  serta  berupaya  mengasah dan  meng- asuh  kecerdasan,  mampu  menterjemah dan  menghayati  nilai-nilai  kemanusiaan dan  kemasyarakatan  serta  berupaya memberi  contoh  teladan  kepada  khala- yak sasarannya.
Abdul  Ahmad  (1991:11)  menjelas- kan  bagaimana  pengarang  memanipula- sikan  kesusasteraan  supaya  benar-benar menjadi  sastera  untuk  remaja  yang  me- nepati konsep, ciri-ciri dan memiliki ni- lai  ‘rasa  milik’ (sense  of  belonging )  di kalangan  remaja.  Nilai  rasa  milik  dan cerminan  aspirasi  remaja  dianggap  se- bagai sifat atau elemen yang penting da- lam penghasilan karya novel remaja. Se- mentara,  Rahman  Shaari  (1997:12)  me- negaskan  karya  yang  dihasilkan  untuk bacaan  remaja  dan  penulisannya  mudah difahami,  ada  keseimbangan  antara  te- ma,  aspek-aspek  teknikal, berunsur  mo- ral  dan  berestetika  yang  sesuai  dengan kemampuan  dan  kehendak  remaja.  Te- ma,  bahasa  dan  strukturnya  dipadankan dengan minda remaja tanpa mengira sa- ma  ada  wataknya  remaja  atau  dewasa. Tumpuannya untuk memenuhi kehendak masyarakat  dan  negara  melalui  unsur pendidikan serta pembentukan moral da- lam membina insan yang berkemampuan dan  mempunyai  semangat  cintakan negara.
Manakala  Shahnon  Ahmad  (1999) menghuraikan karya yang ditujukan khu- sus  untuk  remaja  dan  dicipta  oleh  pe- ngarang  yang  mempunyai  kepakaran. Penulisan  karya  novel  remaja  itu  amat rumit kerana memerlukan kepakaran ba- ik dari segi ilmu, kreativiti dan sensitiviti hingga tidak membolehkan semua orang menulis  dengan  sewenang-wenangnya. Justeru,  karya  remaja  ialah  hasil  kreatif imaginatif  yang  membicarakan  tentang persoalan  kemanusiaan  dan  kemasyara- katan,  kepercayaan,  budaya,  politik  dan ekonomi dalam kehidupan manusia yang sejajar dengan nilai dan aspirasi remaja. Penulisannya  wajar  menampilkan  rasa milik  dan  komitmen  remaja  yang  mem- beri informasi,  pengetahuan,  memper- kaya  pengalaman  yang  disulami  dengan nilai-nilai positif dan murni. Penciptaan- nya tidak boleh dilakukan secara mudah tetapi  memerlukan  pengarang  yang mempunyai kepakaran.
Apa  yang  dizahirkan  dalam  karya melalui  watak  dan  perwatakan  yang menggambarkan realiti kehidupan sema- sa atau masa lalu dengan jalinan plot dan jalan cerita  yang lebih kompleks ( Ency- clopedia Britannica , 1965). Karya kebia- saannya  menceritakan  persoalan  masya- rakat  yang  menyentuh  soal  percintaan, perkahwinan,  pengembaraan,  mencari kekayaan  yang  disesuaikan  dengan  ba- tasan  persekitaran  dan  lingkungannya (Morner  dan  Rausch, 1991:148).  Dalam The  New  Webster’s  International Ency- clopedia (1996:783)  dijelaskan  novel adalah  cereka  prosa  yang  lebih  panjang daripada cerita pendek dan novella . Oleh itu,  melalui  karya  penulis  akan  meng- garap  persoalan  kemanusiaan,  amalan budaya dan permasalahan kehidupan da- lam masyarakat berdasarkan aspirasi re- maja dengan pemikiran yang kreatif dan kritis. Melalui  karya  remaja  cerminan  so- sial yang diungkapkan diperlihatkan da- lam  semua  kegiatan  atau  aktiviti  yang berkaitan  dengan  manusia  dan  kehidup- annya.  Ini  termasuk  hubungan  manusia sesama  manusia,  hubungannya  dengan alam,  lingkungan  serta  persekitarannya yang  berkait  dengan  soal  pembangunan masyarakat.  Azizan  Bahari  (1995:19) menegaskan  pembangunan  masyarakat adalah  suatu  proses  meningkatkan  taraf dan  kualiti  keseluruhan  kehidupan  ma- nusia  serta  berusaha  membebaskannya daripada pelbagai tekanan dan ancaman. Urbanisasi  dalam  masyarakat  tidak  di- ukur hanya berdasarkan pencapaian eko- nomi, industri dan teknologi semata-ma- ta,  tetapi  meliputi  peningkatan  kualiti dan nilai kehidupan sosial, budaya, pen- didikan,  alam  sekitar  serta  aspek  spiri- tual  dan  moral.  Pengarang  secara  bijak- sana  mengadun  penceritaan  dengan  me- narik melalui watak dan perwatakan, te- ma  dan  persoalan,  laras  bahasa  dan struktur  ayat  yang  sesuai  dengan  kehi- dupan remaja.
Menyentuh soal pengaruh urbanisa- si dalam sastera tentu sahaja akan meli- batkan soal kehidupan masyarakat kera- na setiap karya akan mendasari keperiha- lan  kemanusiaan  dan  persekitarannya. Menurut  Shahnon  Ahmad  (1994:17), pernyataan  kemanusiaan  yang  berkisar dalam karya sastera sama ada pengarang, karya  atau  pembacanya  merupakan  se- jarah  manusia  dengan  segala  peristiwa serta  keperihalannya.  Liku-liku  penderi- taan dan ketabahan turut dipaparkan oleh pengarang yang diadun melalui imagina- si dan kreativitinya agar menjadi contoh teladan  kepada  anak-anak  muda  untuk meneruskan  kehidupan.  Aspek  ini  diga- rap kerana  ada  kaitannya  dengan  arus kesedaran  dalam  diri  pengarang  yang mempunyai  rasa  keinsafan,  kepekaan, keterlibatan dan simpati yang tinggi ter- hadap persekitaran dan lingkungan mas- yarakatnya  (Isin,  1997:109).  Dalam  pe- nelitian  ini,  pengaruh  urbanisasi turut melihat  proses  kemajuan  yang  meng- gambarkan  perubahan  cara  hidup  dalam masyarakatnya.

## TEORI
Analisis  ini  menggunakan  pendekatan kemasyarakatan dalam Teori Pengkaeda- han  Melayu  yang  dicetuskan  oleh Hashim  Awang.  Ia  diperkenalkan  pada tahun 1989 yang berlandaskan semua as- pek  kehidupan  manusia  yang  merang- kumi cara dan sikap hidup, kepercayaan dan kebudayaan setempat dalam masya- rakat Melayu yang melahirkan karyanya sendiri.  Teori  ini  dibahagikan  kepada dua  iaitu  pengkaedahan  Alamiah  dan pengkaedahan Keagamaan. Pengkaedah- an  Alamiah  mendasari  cara  atau  sikap hidup  masyarakat  Melayu  yang  men- jadikan alam sebagai sebahagian daripa- da dirinya dan ia dipecahkan kepada tiga pendekatan  iaitu  pendekatan  gunaan, moral dan firasat. Pengkaedahan Keaga- maan  pula  dianalisis  berasaskan  kepada nilai keimanan dan ketakwaan yang ber- sendikan  akidah  agama  Islam  dan
dibahagikan  kepada  tiga  pendekatan iaitu pendekatan dakwah, kemasyarakat- an dan seni. Menerusi  pendekatan  kemasyara- katan sastera dianggap sebagai alat pen- dedahan  kepada  segala  persoalan  yang wujud  dan  bertujuan  mencari  kebaikan serta  keadilan  dalam  masyarakat  seperti yang dituntut oleh Islam. Pengarang me- nerusi karyanya turut memapar dan men- dedahkan dengan jelas juga berani segala permasalahan  kehidupan  yang  penuh dengan  pergolakan  serta  kemungkaran seperti ketidakadilan, kemunafikan, keti- dakseimbangan,  keresahan,  kekejaman, korupsi,  kebimbangan,  penipuan,  penin- dasan, pembunuhan dan sebagainya yang menjadi  punca  kepincangan  dan  kego- yahan iman. Segala-galanya dilihat dari- pada  kaca  mata  Islam  untuk  membeza- kan dengan tanggapan Barat. Menurut Hashim Awang (1994a:13), pendekatan ini bukan sahaja berupaya  mengukur  atau  menilai  segala permasalahan  masyarakat  yang  terpapar dalam  karya,  malahan  menilai  diri  pe- ngarang  yang menyajikan karyanya me- nerusi  paparan  idea,  ideologi  dan  daya kreativiti  yang  dilakukannya.  Seterus- nya, Hashim Awang (1994b:334) mene- gaskan  penelitian  ini  bertujuan  untuk mencari kesejahteraan hidup, pengukuh- an  iman,  dan  takwa  kepada  Allah. Tumpuannya kepada soal jalinan isi dan tema yang terarah kepada latar belakang pengarang  untuk  melihat  sejauh  mana sikap  dan  pandangan  hidupnya  selari dengan  persoalan  kebajikan  masyarakat yang dipaparkan dalam karya. Penelitian ini  berkait  rapat  dengan  hal-hal  seperti syariah,  ibadat,  moral,  ekonomi,  dan politik yang dilihat dari sudut pandangan Islam.

## METODE
Penghasilan karya merupakan luahan pe- mikiran  pengarang  tentang  rencam  ke- hidupan  manusia  dan  persekitarannya yang  diadun  bersama  pengalaman  dan
dicetus melalui daya kreativiti dan ima- ginasinya.  Setiap  aspek  yang  terungkap mempunyai  kepentingan  dan  mesejnya sendiri  sebagaimana  yang  diinginkan oleh  pengarang  yang  sensitif  terhadap pergolakan  dalam  masyarakat  dan  alam sekelilingnya.  Kaedah  penelitian ini menggunakan  analisis  teks  novel Cucu Tuk  Wali untuk  melihat  cara  dan  sikap hidup  yang  menjadi  amalan  dalam  ke- hidupan  remaja  seperti  persoalan  cinta, pelajaran,  kasih  sayang,  pertentangan pendapat,  kepercayaan  karut  dan  gejala sosial. Analisis ini bertujuan untuk melihat pengaruh urbanisasi yang dicetuskan pe- ngarang menerusi gagasan pemikiran da- lam sastera sebagai cerminan sosial yang ada  kaitannya  dengan  kelompok  ma- syarakat di luarnya. Bagaimanapun tidak semestinya  semua  persoalan  dalam  se- sebuah  karya  itu  benar-benar  sama dengan  realiti  dalam  masyarakat.  Umar Junus (1989:8) menjelaskan realiti yang digambarkan bukanlah sesuatu yang ber- diri  sendiri  tetapi  realiti  bergantung  ke- pada  ‘penglihatan’  atau  imaginasi  pe- ngarangnya yang akan menjadi lebih in- dah  atau  sebaliknya.  Setiap  karya  yang bertanggungjawab akan berlandaskan as- pek-aspek  tertentu  tentang  keperihalan kemanusiaan,  baik  secara  langsung mahupun  secara  tersirat  dan  berlapisan maknanya  (Shahnon  Ahmad,  1994:17). Hubungan  ini  dapat  memperkukuhkan unsur  realiti  dalam  karya  yang  berkait rapat dengan kehidupan manusia. Seperti dijelaskan  Elizabeth  dan  Tom  Burns (1973:9),  ini  menunjukkan  adanya  hu- bungan  karya  dengan  masyarakat  di  lu- arnya  untuk  memahami  kehidupan  ma- nusia  melalui  pancaindera  dan  kema- tangan berfikir.
Oleh  itu,  penghasilan  karya  sastera adalah luahan fikiran pengarang tentang rencam  kehidupan  manusia  dan  per- sekitarannya  yang  diadun  bersama  pe- ngalaman dan dicetus melalui daya krea- tiviti  dan  imaginasinya.  Setiap  aspek
yang  terungkap  dalam  novel  ini  mem- punyai kepentingan dan mesejnya sendi- ri sebagaimana yang diinginkan oleh pe- ngarang yang sensitif terhadap pergolak- an  masyarakat  dan  alam  sekelilingnya. Justeru, analisis ini dilakukan mendasari teks Cucu  Tuk  Wali yang  melihat  pe- ngaruh  urbanisasi  yang  menyentuh  bi- dang  pertanian,  perniagaan  dan  pem- bangunan  tanah  menerusi  pendekatan kemasyarakatan. Aspek ini turut melihat pengaruh  urbanisasi  yang  menggambar- kan perubahan cara hidup daripada susah kepada  senang,  daripada  pemikiran  ne- gatif  kepada  positif  dan  daripada  peng- gunaan peralatan tradisional kepada mo- den.  Aspek-aspek  ini  diteliti  untuk  me- lihat  pengutaraan  persoalan  sosial  yang terungkap  dapat  menemukan  pengaruh urbanisasi dalam karya.

## HASIL DAN PEMBAHASAN
Novel Cucu Tuk Wali karya Abu Hassan Morad  (1993)  ialah  pemenang  hadiah pertama Peraduan Menulis Novel Rema- ja anjuran bersama Angkatan Sasterawan Nasional  Kedah  (ASASI)  dan  Kerajaan Negeri  Kedah  Darul  Aman.  Menerusi novel  ini  pengarang  memaparkan  kisah menarik seorang remaja wanita bernama Liza dianggap sebagai agen pembangunan masyarakat desa yang me- miliki sifat dedikasi, cekal dan gigih da- lam  mengharungi  kehidupan.  Persoalan hidup masyarakat yang penuh dengan se- gala  macam  pergolakan  dicampur dengan unsur percintaan, agama, budaya dan  nilai-nilai  positif  menjadi  novel  ini amat  menarik  untuk  dinikmati  oleh  go- longan  remaja.  Akhirnya  Liza  berjaya menerapkan pentingnya usaha yang ber- sungguh-sungguh  untuk  mencapai  ke- jayaan dan meneruskan kehidupan dalam masyarakat.  Liza digambarkan  sebagai remaja  yang  ideal,  mempunyai  kesung- guhan dan keazamannya yang tinggi ser- ta  menjadi  idola  kepada  anak  remaja kampungnya.
Persoalan  yang  mengaitkan  penga- ruh  urbanisasi  dalam  masyarakat  sama ada di kampung atau di bandar merang- sang  jiwa  pengarang  untuk  sama-sama berusaha  menonjolkan  tentang  kehidup- an masyarakat dan bangsanya. Persoalan kekayaan  dan  kemiskinan  yang  bersifat sejagat  yang  tidak  terpisah  daripada  ke- hidupan  masyarakat  turut  digarap  me- lalui adunan cerita yang mengugah pera- saan  dan  jiwa  pembacanya.  Fenomena kemiskinan  di  luar  bandar  dan  kawasan pedalaman  telah  banyak  dibincangkan oleh  sarjana  tempatan  dan  luar  negara (Mohd.  Razali  Agus,  1993:8).  Permasa- lahan  kemiskinan  sejagat  yang  menyen- tuh kehidupan manusia dan persekitaran- nya telah banyak digarap oleh pengarang sejak  dahulu  yang  turut  membicarakan kehidupan  masyarakat  bandar,  pinggir bandar  dan  kampung  yang  terpaksa bergelut  dengan  pelbagai  permasalahan dan kemiskinan.
Menerusi  penceritaan,  gagasan  pe- mikiran  dan  keativiti  pengarang  pe- ngaruh  urbanisasi  yang  digambarkan melalui  watak  dan  perwatakan  yang memperlihatkan kehidupan sosial dalam masyarakatnya. Menurut Shahnon Ahmad  (1994:35—36)  pengarang  yang tajam  daya  sensitivitinya  sama  ada  me- lalui  komunikasi,  mimpi, khayalan, perubahan, latar yang berfungsi, sejarah, futuristik atau asosiasi sahaja yang dapat meneruskan  penciptaan  dengan  makna- makna  kemanusiaan  yang  sebenar.  Ber- dasarkan  hakikat  ini,  pengarang  merasa terlibat  terhadap  perkara-perkara  yang berlaku  dalam  masyarakat  di  sekeliling- nya.  Melalui  tanggapan  dan  pemikiran- nya,  pengarang  turut  mencungkil  dan memaparkan  pelbagai  persoalan  yang menjadi  nadi  dalam  kehidupan  sehari- hari. Persoalan yang dibicarakan ini me- rangkumi  pelbagai  pengaruh  urbanisasi yang  dijalankan  oleh  anggota  masyara- kat  dalam  kehidupan  seharian  melalui kegiatan pertanian, perniagaan, dan pem- bangunan tanah.

## Pertanian
Pengaruh  urbanisasi  dalam  bidang  per- tanian  menjadi  satu  elemen  yang  turut digarap  oleh  pengarang  dalam  berkarya sama  ada  secara  sedar  atau  sebaliknya. Penggarapan bidang pertanian tidak per- nah luput daripada imaginasi pengarang kerana kegiatan ini menjadi sumber pen- dapatan  utama  bagi  penduduk  tempatan terutama yang tinggal di kampung-kam- pung dan kawasan pedalaman. Kegiatan pertanian  telah  menjadi  aktiviti  warisan sejak zaman berzaman masih terlihat da- lam kehidupan masyarakat kampung se- hingga  kini.  Menurut  Jakob  Sumardjo (1984:2)  untuk  mendapatkan  rezeki  bo- leh  sahaja  dilakukan  sama  ada  melalui bertani,  berdagang,  menjadi  pegawai, atau  sebagainya.  Dalam  penelitian  ini, bidang  pertanian  yang  dibicarakan  me- rangkumi  kegiatan  bersawah,  bertani, dan berternak. Menerusi  teks Cucu  Tuk  Wali di- gambarkan kegiatan penduduk Kampung Sentosa  dan  kawasan  sekitarnya  yang masih mengamalkan pertanian bersawah sebagai  punca  pendapatan  di  samping kegiatan pertanian yang lain. Melalui ke- giatan pertanian penduduk kampung da- pat  menjana  ekomomi  sara  diri  yang menjadi  sumber  pendapatan  keluarga masih menjadi idea pengarang yang sen- sitif dengan senario kehidupan masyarakatnya. Mohamad Daud Mohamad  (1988:33)  menjelaskan  kese- mua  rakaman  peristiwa  yang  digarap mengarah  kepada  keharmonian  dan  ke- sejahteraan  dalam  kehidupan  masyara- kat. Mereka sebenarnya bertanggung ja- wab  menyuarakan  rasa  hati  tentang  ke- perihalan  dan  pergolakan  yang  berlaku dalam  masyarakat  dengan  jelas  melalui penulisan  kreatif  imaginatif  (Hashim Awang,  1989:63).  Mereka  masih  me- ngamalkan  cara  tradisional  iaitu  memu- puk  semangat  bekerja  sama,  bermuafa- kat dan bergotong-royong untuk berubah dalam  meningkatkan  kualiti  dan  nilai
hidup  masyarakat  Kampung  Sentosa. Rakaman  ini  terpapar  seperti  dalam petikan berikut.
Masing-masing  sibuk  menanam  anak padi  ke  dalam  lumpur.  Kuku  kambing digunakan.  Liza  teragak-agak.  Masih tidak  mahir.  Kadangkala  dirasanya  le- bih cepat kalau tidak menggunakan ku- ku  kambing  apabila  menanam.  …Jadi terpaksalah  merangkak-rangkak  Liza menggunakan  kuku  kambing.  (Morad, 1993:2)
Kegiatan  pertanian  yang  dijalankan oleh  penduduk  Kampung  Sentosa  dan kawasan sekitarnya turut mengalami per- ubahan. Pengaruh ini dapat dilihat seper- ti kata  Leha. “Orang kampung ini perlu kita bela. Mereka sudah lama menderita. Membuat  bendang  pun  tidak  dapat  apa. Tauke Chong dan Lim juga yang meng- asak mereka dengan sewa traktor, mesin padi, dan lori naik setiap tahun (Morad, 1993:109)”.  Perubahan  ini  dapat  dilihat dari segi penggunaan peralatan daripada tradisional  kepada  moden.  Paparan  ini menggambarkan  pengaruh  urbanisasi yang  melibatkan  daripada  penggunaan peralatan  tradisional  bertukar  kepada yang lebih moden termasuk mesin pem- bajak, mesin menuai, dan pengangkutan. Pemikiran  yang  mengetengahkan pertanian perladangan turut disentuh pe- ngarang  yang  memaparkan  kegigihan Liza mengusahakan projek tanaman tem- bikai secara komersil. Usahanya menda- pat sokongan daripada rakan-rakan belia yang  lain  iaitu  Lehha,  Mariam,  Budin, Leman,  dan  lain-lain.  Menerusi  pemiki- ran  Liza  dan  rakan-rakan,  pengaruh  ur- banisasi  terpancar  menerusi  kesanggup- an  Liza  dan  anak-anak  muda  kampung berubah daripada duduk membuang ma- sa kepada sanggup mengusahakan tanah penduduk  kampung  yang  terbiar  secara sistematik.  “Kemudian  barulah  dibajak dengan  traktor  persatuan.  Dan  sekarang menunggu  masa  untuk  ditanam  dengan tembikai (Morad, 1993:76)”.
Paparan ini menggambarkan kegiat- an pertanian yang dijalankan secara per- ladangan atau komersil masih memerlu- kan kerja sama, kekuatan fizikal, mental, modal, dan kemahiran pengurusan untuk berjaya.  Di  samping  kekentalan  sema- ngat, kegigigihan, kesungguhan, dedika- si, dan kecekalan turut diperlukan untuk menghadapi  segala  rintangan  dan  caba- ran. Usaha yang dilakukan oleh Liza se- lari  dengan  pandangan  Mohamad  Daud Mohamad  (1988:33)  yang  mengatakan rakaman  yang  dizahirkan  melalui  karya adalah  hasil  daripada  penulis  yang  ber- tanggung jawab terhadap kehidupan ma- syarakatnya. Pengaruh urbanisasi dari aspek mo- ral dapat dilihat menerusi bidang pertani- an yang menggambarkan semangat ingin bersatu padu di kalangan anak-anak mu- da Kampung Sentosa untuk bersama-sa- ma  terlibat  setelah  sekian lama  memen- tingkan diri sendiri dan saling menyalah- kan antara satu sama lain. Pemilihan pro- jek  menternak  arnab  yang  diusahakan oleh Liza dan rakan-rakannya adalah ke- putusan bersama yang diputuskan dalam mesyuarat.  Untuk  memperkuatkan  pen- dapatnya, hujah Liza dapat dilihat seperti petikan berikut.
“Saudara  pengerusi.  Mengikut  teori ekonomi,  setiap  barang  yang  beredar dalam pasaran ada pelanggannya. Tam- bahan  kalau  barang  baru,  pengguna pasti  mahu  mencubanya.  Lagipun  da- ging arnab lebih sedap dan proses me- meliharnya  lebih  mudah.  Tak  banyak kerenah  seperti  ayam.  Kalau  lebih umur,  dah  jatuh  harganya.  Cuma  kita perlu  sedikit  publisiti,”  terang  Liza… (Morad, 1993:26)
Keputusan  ini  diambil  kerana  pro- mosi  secara  besar-besaran  tentang  kha- siat dan keenakan daging arnab telah di- jalankan  oleh  kerajaan.  Pihak  kerajaan juga  memberi  galakan  supaya  ternakan arnab  diusahakan  secara  komersil.  Se- perti  kata  Kak  Yan,  kita  tidak  perlu
bimbang.  “Menteri  sendiri  sedang kempen makan daging arnab (hlm. 26)”. Akhir-nya,  usaha  Liza  bersama  rakan- rakan memperoleh kejayaan yang mem- berangsangkan sehingga pihak persatuan mengambil  Fadli  menjadi  pengurus  pe- masaran  sepenuh  masa.  “Tugasnya  luas dan  mencabar.  Dia  bukan  sahaja  perlu menjaga dengan baik tetapi juga soal pe- masaran. Buat masa ini dia tidak meng- hadapi masalah kerana jaualan dibuat te- rus dengan pejabat pertanian daerah dan dibantu oleh FAMA (Morad, 1993:115)”. Ini  menunjukkan  pengaruh  urbani-
sasi dalam bidang pertanian begitu sino- nim dengan corak kehidupan masyarakat kampung  yang  sering  dikaitkan  dengan pelbagai kegiatan pertanian sebagai sara diri dan sumber pendapatan.  Kebanyak- an  kegiatan  yang  diceburi,  disusuli  de- ngan  semangat  gotong-royong,  bekerja sama, bertanggung jawab, dedikasi, dan tidak  berputus  asa  terhadap  usaha  yang dijalankan.  Sifat-sifat  ini  amat  sesuai dengan firman Allah dalam surah Yusof ayat:87 yang bermaksud, “sesungguhnya tiada sifat berputus asa  daripada rahmat Allah,  melainkan  kaum  yang  kafir” (Hasbi  Ashshiddiqi  et.  al.,  1992:362). Ayat  ini,  menjelaskan  bahawa  Allah mengingatkan  sifat  berputus  asa  bukan- lah  sifat  bagi  orang  mukmin  tetapi  me- rupakan  sifat  golongan  kafir.  Maka,  se- tiap  mukmin  dituntut  agar  sentiasa mengharapkan  rahmat  Allah  dalam  apa juga  keadaan  sekalipun  (Abdul  Rashid Ahmad,  2000:16).  Pengaruh  urbanisasi yang  dipaparkan  dalam  karya  mampu mengubah persepsi dan corak kehidupan masyarakat  yang  mengarah  kepada  ke- baikan dan kesempurnaan hidup melalui kegiatan  pertanian  yang  menjanjikan masa depan lebih cemerlang. Paparan ini selari dengan pendekatan kemasyarakat- an  yang  mengatakan  karya  sebagai  alat pendedahan kepada persoalan persekitar- an  yang bertujuan  mencari  kebaikan yang  boleh  dijadikan  teladan  dan
sempadan  dalam  kehidupan  manusia seperti dituntut oleh Islam.

## Perniagaan
Pengaruh  urbanisasi  dalam  bidang  per- niagaan  turut  menjadi  sentuhan  penga- rang  dalam  karyanya  tetapi  secara  sam- pingan  sahaja.  Melalui  analisis  ini,  pe- ngarang memaparkan kegiatan perniaga- an  yang  dijalankan  di  kampung  secara kecil-kecilan  dan  lama  kelamaan  sema- kin  membesar.  Perniagaan  secara  kecil- kecilan menjadi penting dalam kehidup- an masyarakat setempat kerana di sinilah letaknya nadi ekonomi yang menjadi pe- ngantara  penduduk  kampung  yang  ting- gal jauh dari bandar untuk mendapatkan barang  keperluan.  Sifat  bijaksana,  ber- pengetahuan  dan  berkemahiran  mengu- rus menjadi kunci kejayaan dalam perni- agaan.  Islam  menggalakkan  umatnya berniaga  kerana  bidang  perniagaan  me- rupakan sunnah Rasulullah dan sembilan daripada  sepuluh  rezeki  itu  datangnya daripada perniagaan.
Menerusi  novel  ini,  pengarang  me- ngetengahkan  watak  Chong  dan  Lim yang  menjadi  orang  harapan  penduduk Kampung  Sentosa.  Mereka  memulakan pernigaan  kedai  runcit  secara  kecil-ke- cilan  yang  kemudiannya  menjadi  tokoh penting  bagi  penduduk  di  kawasan  se- kitarnya.  Mereka  sanggup  memberi  ke- mudahan hutang di kedai runcitnya ber- dasarkan  sifat  saling  mempercayai  dan mahu  membantu  masyarakat  kampung. Daripada  perniagaan  kedai  runcit  kini Chong  dan  Lim  sudah  mampu  me- nyediakan kemudahan traktor membajak sawah,  mesin padi  dan  pengangkutan dengan  harga  yang  perpatutan  untuk penduduk  kampung.  Kemudahan  ini memperlihatkan pengaruh urbanisasi di- garap  secara  tidak  langsung  oleh  pe- ngarang. Walaupun pelbagai kemudahan disediakan  tetapi  tidak  semua  orang mampu  untuk  menggunakannya  kerana kosnya  yang  tinggi.  Ramai  penduduk Kampung  Sentosa  yang  terpaksa
menanggung  hutang.  Seperti  kata  Leha, orang  kampung  ini  perlu  kita  bela. “Mereka  sudah  lama  menderita  dan membuat  bendang  pun  tidak  mendapat untung. Tauke Chong dan Lim juga yang mengasak  mereka  dengan  sewa  traktor, mesin  padi  dan  lori  naik  setiap  tahun (hlm.109)”.  Akhirnya,  banyak  tanah yang tergadai dan berpindah tangan, se- perti kata Azhar berikut.
“Yalah yang makin gemuk, makin ber- kuasa  ialah  Si  Tauke  Chong  dan  Lim tu.  Dah  berapa  banyak  tanah  orang kampung jadi miliknya. Dan segala-ga- lanya orang bergantung kepadanya. Itu hari ni, sepuluh tahun lagi entah-entah habis  tanah-tanah  di  sini  jadi  milik dia…!”  terang  Azhar...  (Morad, 1993:119)
Melalui analisis ini didapati aktiviti perniagaan  yang  diketengahkan  penga- rang dalam karya bertujuan untuk mem- beri  pendedahan  dan  berkongsi  penga- laman  di  samping  mendidik  remaja  su- paya mengenali aktiviti perniagaan seba- gai suatu bidang yang menghasilkan pu- langan  lumayan.  Bagaimanapun setiap usaha yang dijalankan memerlukan kegi- gihan,  ketekunan,  dan  keazaman  yang tinggi  disertai  dengan  sifat  kejujuran, keikhlasan, dan keimanan yang menjadi faktor  utama  kejayaan.  Adalah  menjadi kewajipan setiap pengusaha dan peniaga yang  ingin  menceburkan  diri  dalam bidang  perniagaan  sama  ada  besar  atau kecil  supaya  mengamalkan  sikap  ama- nah  dalam  perniagaan.  Paparan  ini menggambarkan  bidang  perniagaan  bu- kan  hanya  mencari  kesejahteraan  hidup tetapi  juga  untuk  membantu  orang  lain. Melalui  pendekatan  ini menegaskan  ba- hawa  segala  peristiwa  yang  dipaparkan mampu  mendedahkan  dengan  jelas  ten- tang kehidupan yang boleh menjadi con- toh teladan kepada khalayak remaja un- tuk  terus  menghadapi  kehidupan  yang semakin rencam.

## Pembangunan Tanah
Salah satu usaha meningkatkan taraf ke- hidupan rakyat ialah melalui pembangu- nan tanah. Soal pembangunan tanah ba- nyak  diperkatakan  oleh  pengarang  yang cukup sensitif dengan isu-isu pembangu- nan.  Mereka  turut  terlibat  di  samping berusaha  menjayakan  matlamat  dan  ob- jektif  pembangunan  negara.  Menerusi novel  ini  dipaparkan  persoalan  pem- bangunan tanah yang melibatkan kegiat- an pertanian  yang diusahakan oleh Liza dan  rakan-rakan  belia  di  kawasan  tanah terbiar penduduk kampung. Sebelum ini tiada  inisiatif  dijalankan  untuk  mema- jukan kawasan tanah yang dibiarkan ko- song  dengan  aktiviti  pertanian.  Segala usaha murni yang disertai dengan sema- ngat  bekerja  sama,  keikhlasan,  dan  ke- sungguhan  untuk  membangunkan  tanah oleh  Liza  dan  rakan-rakannya  akhirnya membawa kejayaan. Semangat dan usa- ha  Liza  bersama  Cikgu  Aman,  Budin, Leman,  Leha,  Miah  dan  Mariam  dapat dilihat dalam petikan berikut.
Tanah  itu  sudah  dicerahkan.  Cikgu Aman yang usahakannya. Sepetang sa- haja kaum belia menebas, sudah cerah. …Dan sekarang menunggu masa untuk ditanam dengan tembikai. Alangkah se- nangnya  Liza  apabila  melihat  keadaan tanah itu. Cuma dia perlu memagarnya, membuat  lubang  dan  kemudian  me- nanam biji benih. (Morad, 1993:76)
Sebagai seorang jawatan kuasa Per- satuan Belia Sinar Mulia Kampung Sen- tosa,  Liza  berpendapat  persatuan  belia hari ini harus lebih berdaya maju dengan melibatkan  diri  dalam  bidang  pelbagai bidang seperti ekonomi, perniagaan, hu- bungan antarabangsa, dan terlibat dalam politik  sebagai  usaha  melahirkan  gene- rasi  pelapis.  Perubahan  pemikiran  ini memperlihatkan  pengaruh  urbanisasi  te- lah  mula  meresap  dalam  diri  anak-anak muda  kampung.  Peruabahan  ini  mene- kankan  nilai  kebersamaan  dan  menye- darkan  setiap  orang  mempunyai
kepakaran  dan  kemampuan  masing-ma- sing untuk menyumbang ke arah kejaya- an, seperti katanya berikut.
“Nah  cuba  tengok  siapa  yang  men- jayakan projek tembikai, projek arnab, projek  simpanan,  projek  kelas  fardhu ain dsn projek tanaman padi kita… sia- pa?”…“Kalianlah  yang  menjayakan- nya. Bukan saya!  Saya hanya memas- tikan segala-galanya berjalan… Jadi se- benarnya kejayaan ini adalah milik ber- sama. Jadi tak timbul saya ada atau tak ada. Yang penting usaha murni itu kita teruskan…” (Morad, 1993:151)
Daripada  analisis  ini,  persoalan mengusahakan  tanah  dengan  pelbagai aktiviti secara komersil turut menjadi se- bahagian  ilham  dan  tanggapan  penga- rang untuk menyatakan soal pembangu- nan tanah. Soal pembangunan sama ada pembangunan tanah atau soal kehidupan manusia  seluruhnya  bukan  sahaja  ter- letak di tangan pihak kerajaan tetapi juga menjadi  kewajipan  dan  tanggung  jawab setiap anggota masyarakat. Persoalan ini menjadi  tanggungjawab  pengarang  me- lalui  karya  yang  bersifat  kreatif  ima- ginatif  untuk  terlibat  sama  dalam  usaha meningkatkan  taraf  kehidupan  masyara- katnya  yang  sekaligus  menyemarakkan pembangunan  negara.  Situasi  ini menyerlahkan  pelbagai  ragam  dan perlaku-an manusia yang bersifat negatif kepada positif boleh menjadi contoh dan teladan  serta  cermin  perbandingan kepada golo-ngan remaja seluruhnya.

## SIMPULAN
Secara umumnya, novel Cucu Tuk Wali memperlihatkan  adanya pengaruh  urba- nisasi  yang  menyentuh  aspek  pertanian, perniagaan, dan pembangunan tanah. Se- nario  ini  menunjukkan  novel  remaja mampu  menjadi  alat  pendidikan  yang menimbulkan kesedaran terhadap penga- ruh urbanisi dalam karya. Unsur ini telah digarap oleh pengarang dalam karya sa- ma ada secara langsung atau sebaliknya
untuk memberi pengetahuan dan penga- laman  yang  bermakna  dalam  kehidupan remaja.  Aspek  pertanian  merangkumi kegiatan  seperti  bersawah,  bertani,  dan berternak  digarap  untuk  keperluan  sara diri dan mempertingkatkan sumber pen- dapatan.  Paparan  ini  mengatakan  baha- wa  karya  sebagai  alat  pendedahan  yang bertujuan mencari kebaikan dalam kehi- dupan  manusia  seperti  dituntut  oleh  Is- lam.  Aspek perniagaan  merujuk  kepada perniagaan secara kecil-kecilan yang di- jalankan  dalam  kampung  bertujuan  un- tuk  membantu  masyarakat  kampung mendapatkan bekalan bagi keperluan ha- rian.  Sementara,  perniagaan  besar  me- merlukan  modal  besar  dan  komitmen tinggi untuk menambah pendapatan dan keuntungan  di  samping  membantu  ma- syarakat. Gambaran ini menegaskan ba- hawa  segala  peristiwa  yang  dipaparkan mampu  mendedahkan  dengan  jelas  ten- tang kehidupan yang boleh menjadi con- toh teladan kepada khalayak remaja. As- pek pembangunan  tanah yang  dikete- ngahkan  bertujuan  untuk  meningkatkan taraf  kehidupan  masyarakat  melalui  ke- giatan pertanian dan berternak bagi me- ningkatkan  pendapat  masyarakat  kam- pung yang semakin terdedah dengan ke- hidupan  di  bandar.  Situasi  ini  menyer- lahkan  pelbagai  ragam  dan  perlakuan manusia yang bersifat positif dan negatif serta menjadi contoh teladan dan cermin perbandingan  kepada  golongan  remaja. Pengaruh urbanisasi memang wujud da- lam  novel  ini  yang  dizahirkan  secara langsung  mahupun  mempunyai  makna yang tersirat oleh pengarang yang cukup sensitif  dengan  kehidupan  remaja. Akhirnya, melalui pendekatan ini mem- perlihatkan  pengaruh  urbanisasi  dalam kehidupan  dan  hubungan  antara  remaja dengan  remaja,  dengan  orang  yang  lain dan  lingkungannya  serta  alam  perseki- tarannya yang sukar dipisahkan, bahkan hubungan  ini  saling  melengkapi  antara satu sama lain.

## DAFTAR PUSTAKA
Agus, Mohd. Razali. 1993. “Kemiskinan di  Kuala  Lumpur”. Dewan  Masya- rakat , April: 8—16. Ahmad,  Abdul.  1991.  “Sastera  Remaja Antara  Ciri  dan  Fungsi.” Dewan Sastera , Julai: 10—13. Ahmad, Abdul Rashid. 2000. “Putus Asa
Bukan Sifat Orang Mukmin”. Berita Minggu 19 Mac:16.
Ahmad, Shahnon. 1999. Sasterawan Ne- gara . Universiti Sains Malaysia, Pu- lau Pinang. Temubual pada 12 Mac. Ahmad, Shahnon. 1994. Sastera: Penga- laman,  Ilmu,  Imaginasi  dan  Kita- rannya . Kuala Lumpur: Dewan Ba- hasa dan Pustaka. Ashshiddiqi,  Hasbi  et.  al.  1992. Al- Quran  dan  Terjemahannya .  Medi- nah:  Kadim  al-Harramah  Depart- men Haji dan Wakaf Saudi Arabia.
Awang, Hashim. 1989. “Kajian Sastera: Suatu  Pendekatan  Melayu.” Dewan Sastera, Disember: 60—63.
Bahari, Azizan. 1995.
Belia dan Masya-
rakat .    Kuala  Lumpur:  Institut  Ka- jian  Dasar.
Elizabeth  dan  Tom  Burns.  1973. Socio- logy of Literature and Drama. Mid- dlesex: Penguin Education. Encyclopedia  Britannica . Volume  16.
1965.  Chicago:  William  Benton Publisher.
Harkavy,  Michael  D.  Peny.  1996. The Webster’s  International  Encyclope- dia . Florida : Trident Press Interna- tional. Isin,  Ramli.  1997. Novel  Melayu  Muta- khir:  Tema  dan  Persoalan  Karya . Shah Alam: Penerbit Fajar Bakti.
Junus,  Umar.  1989. Sosiologi  Sastera:
Persoalan Teori dan Metode . Kuala Lumpur: Dewan Bahasa dan Pusta- ka.
Junus,  Umar.  1992. Fiksyen  dan  Seja- rah:  Suatu  Dialog. Kuala  Lumpur:
Dewan Bahasa dan Pustaka. Mohamad, Mohamad Daud. 1988. “An- tara Imaginasi dan Realiti Imagina- tif.” Dewan Sastera , Oktober: 33—
36.
Morad,  Abu  Hassan.  1993.
Cucu  Tuk Wali . Kuala Lumpur: Dewan Baha- sa dan Pustaka. Morner,  Katheleen  dan  Rausch,  Ralph.
1991. NTC’s Dictionary of Literary Terms. Illinois: National Textbook.
Othman  Puteh.  1989. Sastera  Remaja Ditinjau  Daripada  Beberapa  Pers- pektif . Kuala Lumpur: Dewan Baha- sa dan Pustaka.
Shaari,  Rahman.1993. Memahami  Gaya Bahasa . Kuala Lumpur: Dewan Ba- hasa dan Pustaka.
Shaari,  Rahman.1997.  “Sastera  Remaja dalam Pendidikan.” Dewan Sastera, September: 12—15
Selamat, Jumali Hj. 1997. “Novel-novel Remaja:  Satu  Analisis  Aspek  Sosi- al.” Projek  Sarjana .  Universiti  Ke- bangsaan Malaysia. Selamat,  Jumali  Hj.  2001.  “Cerminan Sosial  dan  Nilai  Murni  Dalam  No- vel Remaja”. Tesis Doktor Falsafah . Universiti Putra Malaysia. Selamat, Jumali Hj., Khaidzir Hj. Ismail, Shaharuddin  Ahmad, dan  Noriah Mohd.  Ishak.  2010. Pembinaan Sahsiah  Remaja:  Proses  dan  Per- kembangan. Bangi:  Pusat  Perkem- bangan  Pelajar Universiti  Kebang- saan Malaysia. Sumardjo,  Jakob.  1984. Memahami  Ke- susastraan .  Bandung:  Penerbit Alumni.